Мамыкбаш

Мамыкбаш (, ) — күрәнчәләр семьялыгына караган күпьеллык үсемлек ыругы. 

 Таралуы 
20 гә якын төре билгеле, Төньяк ярымшарның салкын һәм уртача поясларында таралган.

Татарстан территориясендә 4 төре бар: киң яфраклы мамыкбаш (E. latifolium), нечкә мамыкбаш (E. gracile), күп башаклы мамыкбаш (E. polystachion), җиңсәле мамыкбаш (E. vaginatum). Сазлыкларда һәм йөзмә «үлән-утрауларда» үсә.

 Ботаник тасвирлама 
сулда|мини|366x366пкс|А. Masclef  - Atlas des plantes de France китабыннан, 1891 
15-100 см биеклектәге үсемлек. Сабагы туры, нечкә. Яфраклары тар, озын, өч кырлы яки цилиндрсыман. Чәчәкләре ике җенесле, күп чәчәкле башакчыкларда, чатыр чәчәк төркеменә җыйналган. Җимеш бирү чорында барлыкка килүче мамык кебек йомшак ак башчалар – мамыкбашка хас үзенчәлек. Җимеше – озынча орлыкча. Җиңсәле мамыкбашның яфраклары яшел килеш кышлый. Апрельдән майга кадәр чәчәк ата. Җимешләре җәй башында өлгерә. Орлыктан һәм вегетатив юл (тамырчалардан) белән үрчи. https://tatarica.org/tat/razdely/priroda/rastitelnost/mamykbash Онлайн - энциклопедия Tatarica

 Куллану 
Киң яфраклы мамыкбаш – дару үләне.

Сабаклары су кошлары өчен азык булып тора.

Барлык төрләре дә – торф барлыкка китерүчеләр.

ТРның Кызыл китабына кертелгәннәр (2006).

 Искәрмәләр 

 Әдәбият 

 Юзепчук С.В. Род 221. Пушица - Eriophorum // СССР флорасы. В 30-нчы том / Баш мөхәррире академик В. Л. Комаров; Том мхәррире Б. К. Шишкин. - М. - Л. : СССР Фән Академиясе нәшрияты, 1935. - Т. III. - 26 - 37 б. - 636 + XXV с. - 5175 экз.             
 Арктическая флора СССР. Вип. III / Сост. Т. В. Егорова, В. В. Петровский, А. И. Толмачёв, В. А. Юрцев; Под ред. А. И. Толмачёва. - Л.: Наука, 1966.   

 Сылтамалар 



Төркем:Декоратив үсемлекләр
Төркем:Ауразия флорасы
Төркем:Күрәннәр
Төркем:Дару үләннәре
Төркем:Әлифба буенча үсемлекләр
Төркем:Үләннәр
Төркем:Кызыл китап
Төркем:Үсемлекләр
Төркем:Ботаника